b'\n_START_ARTICLE_\nPape\xc5\xbe Leon VI.\n_START_SECTION_\nMladost in vzpon\n_START_PARAGRAPH_\nLeon se je rodil v rimski dru\xc5\xbeini,; njegovemu o\xc4\x8detu je bilo ime Kri\xc5\xa1tof (Christophorus), in je bil pravnik, bele\xc5\xbenik ter primicerius (dr\xc5\xbeavni tajnik) pod Janezom VIII. okrog leta 876. Po izro\xc4\x8dilu je pripadal rodovini Gemina, ki se je pozneje imenovala Sanguina. Po njih se imenuje Torre Sanguigna in tudi istoimena rimska mestna \xc4\x8detrt.   Neposredno pred svojo izvolitvijo za pape\xc5\xbea je postal Leon kardinal-duhovnik pri cerkvi Santa Susanna.\n_START_SECTION_\nPape\xc5\xbe\n_START_PARAGRAPH_\nLeona, ki je bil \xc5\xbee v letih, so izvolili za pape\xc5\xbea maja 928 pod o\xc4\x8ditnim vplivom stranke, ki jo je vodila senatrix et patricia Marozia (890-937) iz dru\xc5\xbeine Crescentijev. _NEWLINE_Ona je imela tistihmal neomejen nadzor nad Rimom tudi prek vladanja svojega drugega mo\xc5\xbea, Gvida Toskanskega ; prisilila je k odstopu in ukazala zapreti v Angelski grad in potem najbr\xc5\xbe tudi umoriti Leonovega predhodnika Janeza X., ki je v \xc4\x8dasu Leonove izvolitve bil \xc5\xa1e \xc5\xbeiv.   Dne 5. junija 928 je bil Leon posve\xc4\x8den in ustoli\xc4\x8den.\n_START_SECTION_\nSmrt in spomin\n_START_PARAGRAPH_\nLeon je umrl decembra 928 (po drugih februarja 929). Verjetno je bil vr\xc5\xbeen v je\xc4\x8do in zastrupljen po Marozijevem nalogu. _NEWLINE__NEWLINE_Pokopali so ga v baziliko sv. Petra.'